**GRAD SISAK**

**GRADSKO VIJEĆE GRADA SISKA**

**Odbor za javna priznanja**

Na temelju članka 18. Odluke o javnim priznanjima („Službeni glasnik Sisačko-moslavačke županije“, broj 12/09, 7/14 i 10/16), Odbor za javna priznanja objavljuje

**POZIV**

**ZA DODJELU PLAKETE MARIJAN CELJAK-JUNAK OBRANE GRADA SISKA U DOMOVINSKOM RATU**

Sukladno članku 16. Odluke o javnim priznanjima („Službeni glasnik Sisačko-moslavačke županije“, broj 12/09, 7/14 i 10/16) (u daljnjem tekstu: Odluka), prijedlog uz ostalo sadrži osnovne podatke o kandidatu i obrazloženje prijedloga, a predlagatelj može uz prijedlog dostaviti i mišljenje drugih sredina, odnosno tijela i pojedinaca te članaka iz novina i literature, odnosno stručne i znanstvene analize.

Sukladno članku 13a., Plaketa Marijan Celjak-junak obrane Grada Siska u Domovinskom ratu, dodjeljuje se 03. rujna na Dan hrvatskih branitelja Grada Siska za osobite zasluge u obrani Republike Hrvatske i Grada Siska te za promicanje istine i vrijednosti Domovinskog rata, zaslužnim pojedincima i postrojbama iz Domovinskog rata.

Plaketa iz prethodnog stavka ovog članka može se dodijeliti i posthumno.

Prijedlog se u pisanom obliku putem poštanskih usluga ili osobno podnosi na adresu:

GRAD SISAK

GRADSKO VIJEĆE GRADA SISKA

Odbor za javna priznanja

Rimska ulica 26

44000 SISAK

Prijedlog se može podnijeti i na elektroničku adresu pisarnica@sisak.hr

Rok za podnošenje prijedloga je 10 dana od dana objave Poziva za dodjelu Plakete Marijan Celjak-junak obrane Grada Siska u Domovinskom ratu, zaključno na dan 03. srpnja 2025. godine.